एह्‌दे शा पैह्‌ले मकामी ट्रेंट ब्रिज मदान उप्पर ‘करो जां मरो’ दे इस मुकाबले इच बंग्लादेश दी शुरूआत शैल निं रेही। भारत दे खलाफ 41 रन दी शानदार पारी खेढने आह्‌ले ओपनर जुनैद सिद्दकी कोई खास कमाल निं दस्सी सके। हलांके उनें शुरूआत ते शैल कीती ते छड़े पंञें गेंदें इच त्रै चौकें दी मदद कन्नै 13 रन ठोक्की दित्ते। ब ट्रेंट जानस्टन दी गेंद गी सीमारेखा दे पार पुजाने दे फेर इच ओह् जेरेमी ब्रे गी कैच थमाई बैठे। सिद्दकी दी सस्ते इच आउट होने मगरा बंग्लादेश दी टीम शुरूआत च गै डूंह्‌गे दबाव इच आई गेई ही।